Spelman: Kina ne želi da bude imperija
Bivši američki diplomata Dag Spelman ne smatra da Kina želi da jednoga dana dominira svetom
Kinezi ne projektuju svoj politički sistem kao model, kaže Dag Spelman. Propovedanje komunističke revolucije iz šezdesetih i delimično iz sedamdesetih je prestalo. Istina, neke zemlje pokazuju interesovanje za taj, takozvani, „pekinški model“, koji u osnovi ima liberalizaciju ekonomije uz istovremenu strogu kontrolu političke scene. Ali Dag Spelman kaže da tu postavljaju se dva pitanja. Kao specifične slabosti Kine Spelman navodi ogromno stanovništvo, mnogo ostarelih ljudi, pritisak na obradivo zemljište, uništavanje prirode – jer se Kina toliko koncentrisala na proizvodnju i rast i zanemarila njihovu ekološku cenu – kao i izvesne nemire i nelagodnosti zbog autoritarnog političkog sistema. Ali, zašto se kineski establišment toliko plaši različitog mišljenja? Da li Dag Spelman smatra da bi ono moglo da degradira ili poruši to što je izgrađeno do sada? Spelman kaže da je u protekle tri decenije u Kini došlo do nekih političkih promena. Jedna od najupečatljivijih je ograničavanje mandata. Kina svakih 5 godina bira novog predsednika, iako oni obično ostaju 10 godina na položaju. To se događa i sada, kada svi očekuju da će potpredsednik Ši zauzeti najviši položaj. Međutim, Kina nije liberalizovala proces donošenja odluka što ostaje u domenu partije i partijskih funkcionera. Ali, ako bi se u Kini pojavila ličnost poput Mihajla Gorbačova, da li bi ona doživela sudbinu Sovjetskog Saveza?